ສະຫະລັດຊົມເຊີຍ ຈີນແລະອາຊ່ຽນ ທີ່ໄດ້ບັນລຸ ການຕົກລົງກັນ
ທ່ານນາງ Clinton ກ່າວຊົມເຊີຍຈີນແລະອາຊ່ຽນ ທີ່ໄດ້ບັນລຸການຕົກລົງ ເພື່ອແກ້ໄຂບັນຫາຂັດແຍ້ງ ໃນທະເລຈີນໃຕ້
ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ໄດ້ກ່າວຊົມເຊີຍຈີນ ແລະສະມາຄົມບັນດາປະຊາຊາດ ໃນເຂດເອເຊຍຕາເວັນອອກສຽງໃຕ້ ຫຼືອາຊ່ຽນທີ່ໄດ້ບັນ ລຸການຕົກລົງກັນໃນຂັ້ນຕົ້ນ ກ່ຽວກັບການແກ້ໄຂຢ່າງສັນຕິຕໍ່ບັນຫາຂັດແຍ້ງໃນເລື່ອງເຂດ ນໍ້າແດນດິນຢູ່ໃນທະເລຈີນໃຕ້ ໃນການພົບປະກັບລັດຖະມົນຕີການຕ່າງປະເທດຈີນທ່ານ Yang Jiechi ໃນ ວັນສຸກມື້ນີ້ ຢູ່ຂ້າງນອກກອງປະຊຸມ ວ່າດ້ວຍຄວາມໝັ້ນຄົງພູມີພາກຂອງອາຊ່ຽນທີ່ເກາະບາຫຼີ ປະເທດ ອິນໂດເນເຊຍນັ້ນ ທ່ານນາງ Clinton ໄດ້ກ່າວຊົມເຊີຍທັງສອງຝ່າຍທີ່ໄດ້ບັນລຸການຕົກລົງ ກັນນັ້ນ ການຕົກລົງທີ່ວ່ານີ້ ແມ່ນແນໃສ່ເພື່ອປ້ອງກັນ ບໍ່ໃຫ້ເກີດບັນຫາຂັດແຍ້ງກ່ຽວກັບຫຼາຍໆໝູ່ ເກາະໝູ່ດອນທີ່ມີການອ້າງກຳມະສິດຂອງຫຼາຍໆຝ່າຍແລະມີຄວາມເປັນໄປໄດ້ທີ່ໝູ່ເກາະໝູ່ ດອນເຫຼົ່ານີ້ອາດມີແຫຼ່ງນໍ້າມັນແລະແກັສທຳມະຊາດສຳຮອງໃນປະລິມານຫຼວງຫຼາຍ ວໍຊິງ ຕັນເວົ້າວ່າ ການແກ້ໄຂຢ່າງສັນຕິ ຕໍ່ການອ້າງກຳມະສິດເຫຼົ່ານີ້ ແມ່ນຜົນປະໂຫຍດໃນດ້ານ ຄວາມໝັ້ນຄົງແຫ່ງຊາດຂອງສະຫະລັດ ໃນໄລຍະສອງສາມເດືອນຜ່ານມານີ້ ມີການກ່າວຫາຈີນວ່າ ພະຍາຍາມທີ່ຈະຂົ່ມຂູ່ການສຳ ຫຼວດຫານໍ້າມັນຂອງຟີລິບປິນແລະຫວຽດນາມ ຢູ່ໃນເຂດນ່ານນໍ້າ ທີ່ໄດ້ມີການອ້າງເອົາກຳ ມະສິດໂດຍໄຕ້ຫວັນ ບຣູນາຍ ແລະມາເລເຊຍນຳນັ້ນ